એક સમયે શાળામાં વિદ્યાર્થીઓને ભણાવતા એક સામાન્ય શિક્ષકને આજે વિશ્વ ફાધર ઓફ વોલ ક્લોક્સના નામે જાણે છે. ઓધવજીભાઈ મુળ મોરબીના ચાચાપર ગામના ખેડૂતપુત્ર હતા. તેમણે મોરબી, ભાવનગર અને પોરબંદરમાં અભ્યાસ કર્યો હતો. 1948માં વિજ્ઞાનમાં સ્નાતક થનાર ઓધવજીભાઈ મોરબી સ્ટેટમાં પ્રથમ હતા. તેમણે પાછળથી બી.એડ. કર્યુ હતું. જ્યાં અભ્યાસ કર્યો હતો તે શાળા વી.સી. સ્કુલમાં જ તેઓ ગણિત-વિજ્ઞાનના શિક્ષક તરીકે જોડાયા હતા.